Στον Εισαγγελέα αναμένεται να οδηγηθούν σήμερα 6 νεαρά άτομα, μεταξύ των οποίων μια γυναίκα, που συνελήφθησαν από την αστυνομία στον Άγιο Νικόλαο για τον ξυλοδαρμό 50χρονου Σκωτσέζου, ο οποίος κάνει διακοπές με την οικογένειά του στην περιοχή.

O άτυχος άνδρας χρειάστηκε να νοσηλευτεί στο νοσοκομείο καθώς από το γρονθοκόπημα που υπέστη έπεσε και χτύπησε το πρόσωπό του στο πεζοδρόμιο, με αποτέλεσμα να τραυματιστεί άσχημα.



Οι νεαροί κατηγορούνται ότι άρπαξαν και το πορτοφόλι που κρατούσε

για να τον «τιμωρήσουν» επειδή τους μετέφεραν ότι είχε «βρίσει την Κρήτη».





Όλα ξεκίνησαν ενώ ο 50χρονος συνέτρωγε σε εστιατόριο της πόλης με φίλο

του, ο οποίος επίσης κάνει διακοπές με την οικογένειά του στον Άγιο Νικόλαο. Εκεί φέρεται να δημιουργήθηκε μία παρεξήγηση με νεαρό που καθόταν στο διπλανό τραπέζι αλλά το θέμα έληξε άμεσα.



Αστυνομικές πηγές ανέφεραν ότι ο νεαρός αποχώρησε, φέρεται όμως να είπε σε κάποιους γνωστούς ότι ο 50χρονος έβρισε την Κρήτη. Ο Σκωτζέζος με τον φίλο του πήραν ταξί για να επιστρέψουν στο ξενοδοχείο τους.

Τότε τα έξι νεαρά άτομα, τους ακολούθησαν με τα μηχανάκια τους. Το επεισόδιο σημειώθηκε έξω από το ξενοδοχείο.

Σύμφωνα με την Αστυνομία, τρία άτομα κατέβηκαν από τα μηχανάκια. Ένας

εξ αυτών πλησίασε τον 50χρονο και του έριξε μία μπουνιά. Ο τελευταίος, ο οποίος

είχε πιει λίγο, έχασε την ισορροπία του και έπεσε στο τσιμεντένιο πεζοδρόμιο με αποτέλεσμα να τραυματιστεί και να πλημμυρίσει στο αίμα.

Αστυνομικοί της Ασφάλειας Αγίου Νικολάου από την πρώτη στιγμή τηςκαταγγελίας κινήθηκαν ταχύτητα και έκαναν όλες τις απαραίτητες ενέργειες, απόμαρτυρίες και κάμερες ασφαλείας, για να ταυτοποιήσουν τους εμπλεκόμενους.Όπως αναφέρεται, από τους συλληφθέντες υπάρχει άρνηση ως προς το αδίκημα της ληστείας.Ο 50χρονος έχει υποβάλει μήνυση αν και, σύμφωνα με αστυνομικές πηγές δείχνει να αναγνωρίζει ότι όσα χρόνια επισκέπτεται την Κρήτη ουδέποτε ένιωσε ανασφάλεια ή φόβο.